দেখিয়া শুনিয়া পীর, কঙ্কেরে করিলা স্থির,  উপযুক্ত ভক্ত এহি জন |  সত্যপীরের পাঁচালী, কঙ্কেরে লিখিতে বলি,  একদিন হৈল-অদর্শন ||  গুরুর আদেশ মানি, লিখিয়া পাঁচালী আনি,  পাঠাইলা দেশে আর বিদেশে |  কঙ্কের লিখন কথা, ব্যক্ত হৈল যথা তথা,  দেশ পূর্ণ হৈল তার যশে ||  কঙ্ক আর রাখাল নহে,  কবিকঙ্ক লোক কহে,  শুনি গর্গ ভাবে চমত্কার |  হিন্দু আর মোসলমানে, সত্যপীরে উভে মানে,  পাঁচালীর হৈল সমাদর ||  যেই পূজে সত্যপীরে, কঙ্কের পাঁচালী পড়ে,  দেশে দেশে কঙ্কের গুণ গায় |  বুঝি কঙ্কের দিন ফেরে, রঘুসুত কহে ফেরে,  দুঃখিতের দুঃখ নাহি যায় ||